Ferrari Dino

Dino (1968–1976) var flere serier italienske sportsbiler fra Ferrari. Navnet var til minne om  Enzo Ferraris sønn Alfredo «Dino» Ferrari (1932–56), en motorbygger som hadde foranlediget Dino-motoren, en V6-motor som ble mye brukt i Dino-seriene.

Dinonavnet ble brukt på diverse V6- og V8-motorer på tidlig 1960-tall, mens første bil med Dinologo var den midt-motoriserte Dino 166P fra 1965 med 1.6 liter V6 (modellnavnet 166 betyr da 1.6 liter med 6 sylindre),1969 Ferrari Dino 206 GT by Scaglietti  fra auksjonshuset Sotheby's</ref> og fra 1966 som 206 S med 2.0 liter V6, samt en som het 206 SP.<ref>Dino 166 P, 206 P and 206 S fra barchetta.cc.  

Disse V-motorene hadde 65-grader vinkel og var egentlig utviklet under ledelse av Vittorio Jano (1891–1965). For å få fart på produksjonen ble det laget en 2-liters Fiat Dino (1966–73), hvorav 7 803 ble produsert både som coupe og cabriolet (Tipo 135AC og Tipo 135AS), fra 1969 som 2.4-liter (Tipo 135BC og Tipo 135BS).  De siste fem hundre motorene ble fra 1973 solgt til Lancia som brukte de i Lancia Stratos.Brian Long, Dino: The V6 Ferrari, Veloce Publ., 2015.
Se Fiat Dino
I 1968 utkom den Ferrari-bygde Dino 206 GT, en 2-seter coupe med et karosseri av Pininfarina, bygd i aluminium, og med 2-liters motor (180 hk), bygd i 152 eksemplarer.  I 1969 kom Dino 246 GT, en stålutgave med 2.4-litersmotoren (195 hk), samt en 246 GTS (targautgave). Produksjon var henholdsvis 2295 og 1274 eksemplarer, hvorav ett var eid av den norske låtskriveren Arne Bendiksen fra 1979 til 1990.Ola Einbu, Fortsatt luft i den blå ballong i VG den 2. mars 1991.

En forlenget utgave av 246 GT ble fra 1972 brukt i den nye Bertone-designede Dino 308 GT4 2+2.  Denne var den første Ferrari med V8-motor og hadde to bakseter.  Fra 1976 til 1980 ble den solgt som Ferrari.Se Ferrari GT4

 Referanser 

 Eksterne lenker 


Dino
Kategori:Bilmodeller introdusert i 1967